CELEX: 62013TN0410
Language: lt
Date: 2013-08-06 00:00:00
Title: Byla T-410/13: 2013 m. rugpjūčio 6 d. pareikštas ieškinys byloje Bitiqi ir kt. prieš Komisiją ir kt.

9.11.2013   
            
            
               LT
            
            
               Europos Sąjungos oficialusis leidinys
            
            
               C 325/33
            
         2013 m. rugpjūčio 6 d. pareikštas ieškinys byloje Bitiqi ir kt. prieš Komisiją ir kt.
   
   (Byla T-410/13)
   2013/C 325/55
   Proceso kalba: prancūzų
   
      Šalys
   
   
      Ieškovai: Burim Bitiqi (Londonas, Jungtinė Karalystė), Arlinda Gjebrea (Priština, Kosovo Respublika), Anna Gorska (Varšuva, Lenkija), Agim Hajdini (Londonas), Josefa Martínez Estéve (Valensija, Ispanija), Denis Vasile Miron (Bukareštas, Rumunija), James Nicholls (Svindonas, Jungtinė Karalystė), Zornitsa Popova Glodzhani (Varna, Bulgarja), Andrei Mihai Popovici (Bukareštas) ir Amaia San José Ortiz (Ljodijus, Ispanija), atstovaujami advokatų A. Coolen, J.–N. Louis, É. Marchal ir D. Abreu Caldas
   
      Atsakovės: Europos Komisija, Eulex Kosovo ir Europos išorės veiksmų tarnyba (EIVT)
   
      Reikalavimai
   
   Ieškovai Bendrojo Teismo prašo:
   
               —
            
            
               panaikinti 2013 m. gegužės 27 d. ir liepos 2 d. sprendimus neatnaujinti sutarčių su ieškovais,
            
         
               —
            
            
               priteisti iš atsakovių bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdami ieškinį ieškovai remiasi penkiais pagrindais.
   
               1.
            
            
               Pirmasis ieškinio pagrindas susijęs su konsultavimosi su personalo atstovais principo pažeidimu, nes personalas apie sprendimo restruktūrizuoti misiją Eulex Kosovo pasekmes sužinojo tik po to, kai buvo priimtas sprendimas, o hierarchija atsisakė konsultuotis su profesinės sąjungos atstovu.
            
         
               2.
            
            
               Antrasis ieškinio pagrindas susijęs su darbuotojų apsaugos kolektyvinio atleidimo metu pažeidimu, nes kiekvienam iš atleidžiamų darbuotojų reikėtų taikyti jų kilmės valstybėje narėje galiojančią teisę, o tai reikštų labai didelius taisyklių ir teikiamos apsaugos skirtumus.
            
         
               3.
            
            
               Trečiasis ieškinio pagrindas susijęs su piktnaudžiavimu teisėmis sudarant terminuotas sutartis viena po kitos.
            
         
               4.
            
            
               Ketvirtasis ieškinio pagrindas susijęs su vienodo požiūrio ir darbuotojų kategorijų „seconded“ ir „contracted“ nediskriminavimo tarpusavyje principo pažeidimu, nes darbo vietų naikinimas iš tiesų susijęs tik su „contracted“ darbuotojais, o „seconded“ darbuotojams buvo pasiūlyta galimybė pereiti į kitas darbo vietas.
            
         
               5.
            
            
               Penktajame ieškinio pagrinde, susijusiame su viena iš ieškovių, nurodytas Europos socialinės chartijos 8 straipsnio pažeidimas, nes ieškovė apie ginčijamą sprendimą sužinojo būdama nėščia ir išėjusi motinystės atostogų.